Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1991. évi II. törvényt. Ha az adós valamely kötelezettség biztosítására
Paragraph Index: 526

35. A HAVI FORGALMAZÁSI JELENTÉS (1—2) (Összesített adatok) A jelentés kitöltése A befektetési szolgáltatónak az Épt. 5. §-ában meghatározott befektetési eszközökre kötött bizományosi és kereskedelmi tevékenységének havi forgalmi adatait ebben a táblában összesítve kell jelenteni. A havi forgalmi adatoknál mind a vételi, mind az eladási ügyleteket figyelembe kell venni és összegzett — nem nettósított — árfolyamértékét kimutatni. A forgalmi adatokat annak a befektetési szolgáltatónak kell jelenteni, amelynek jogán a klíringelés történik (klíringtag). Ebben az összesített havi forgalmi adatokat kimutató táblában mind a saját forgalmi, mind az általa klíringelt (alklíringtag) befektetési szolgáltató adatait kell szerepeltetni. A forgalmi adatokat — saját számlás és bizományosi ügyletek, — tőzsdei és tőzsdén kívüli ügyletek, — intézményi, illetve egyéb befektetői csoportok, — devizabelföldi, illetve devizakülföldi, valamint — befektetési eszközök (értékpapírtípus) szerinti bontásban kell részletezni. Az értékpapírok prompt (azonnali ügyletként kötött) forgalmára vonatkozó adatokat az a) oszlopban felsorolt megnevezés szerint kell részletezni, illetve az összesítő csoportonként feltüntetni. Az 5. Származékos kerekedés kötéskori értéke sorban a kötési árat összesítve kell kimutatni. A b) oszlopban a saját számlára történt értékpapír-ügyletek értékét kell szerepeltetni. A c)—f) oszlopokban a bizományosi ügyleteket kell részletezni, és a g) oszlopban összegezni. 2000/82. szám A c) és d) oszlopokban az Épt. szerint meghatározott intézményi befektetőkkel, az e) és f) oszlopokban az egyéb befektetőkkel kapcsolatos forgalmi adatokat kell devizabelföldi, és devizakülföldi csoportosításban feltüntetni. Az összes forgalmat (vétel-eladást) a h) oszlopban kell kimutatni, szerepeltetni. A külföldi kibocsátású belföldön forgalmazott értékpapírok forgalmát a felsorolás szerint, külön sorokban kell részletezni és a 6. sorban összegezni. A külföldi kibocsátású belföldön forgalmazott értékpapírok saját számlára kötött forgalmára vonatkozó adatokat az a) oszlopban, a bizományosi ügyleteket a g) jelzésű oszlopban, az összes forgalmat a h) oszlopban kell kimutatni.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes